turjo4nis/wikipedia-bn-dump-20250701 huggingface dataset:
আহমেদ শফি

আহমেদ শফি একজন বাংলাদেশী শিক্ষাবিদ, পদার্থবিজ্ঞানী এবং অধ্যাপক। তিনি ঢাকা বিশ্ববিদ্যালয়ের পদার্থবিজ্ঞান বিভাগের চেয়ারম্যান এবং ২০১১ থেকে ২০১৫ সাল পর্যন্ত ইস্ট ওয়েস্ট বিশ্ববিদ্যালয়ের উপাচার্য হিসেবে দায়িত্ব পালন করেছেন।

প্রারম্ভিক জীবন ও শিক্ষা 
আহমেদ শফি হলেন একুশে পদক জয়ী সাংবাদিক আবদুস সালামের একমাত্র পুত্র। তিনি সেন্ট গ্রেগরী স্কুল থেকে মাধ্যমিক ও নটর ডেম কলেজ থেকে উচ্চ মাধ্যমিক শিক্ষা সমাপ্ত করে ঢাকা বিশ্ববিদ্যালয়ে ভর্তি হন। সেখান থেকে তিনি পদার্থবিজ্ঞানে স্নাতক ডিগ্রি অর্জন করেন। এসময় তিনি পূর্ব পাকিস্তানে স্নাতক পর্যায়ের সেরা ছাত্র হিসেবে রাষ্ট্রপতির কাছ থেকে পুরস্কার গ্রহণ করেন। এরপর তিনি একই বিশ্ববিদ্যালয় থেকে স্নাতকোত্তর সম্পন্ন করেন এবং এবারও বিশ্ববিদ্যালয়ের শীর্ষ স্থান অধিকার করেন। ফলে পাকিস্তান সরকারের ওভারসিজ বৃত্তি নিয়ে তিনি উচ্চতর শিক্ষার জন্য যুক্তরাজ্যে যান। সেখানে ক্যামব্রিজ বিশ্ববিদ্যালয় থেকে তিনি পিএইচডি ডিগ্রি অর্জন করেন।

কর্ম জীবন 
১৯৯৯ সালের ৪ নভেম্বর শফি ঢাকা বিশ্ববিদ্যালয়ের কম্পিউটার সেন্টারের পরিচালক নিযুক্ত হন। ২০০১ সালের ২৭ জুন কম্পিউটার সেন্টারকে ইনস্টিটিউট অব ইনফরমেশন টেকনোলজিতে উন্নীত করা হলে তিনি এর প্রথম পরিচালকের দায়িত্ব পান। ২০০২ সালের ২৪ জুলাই পর্যন্ত তিনি এ দায়িত্ব পালন করেন। এরপর ২০০২ থেকে ২০০৫ সাল পর্যন্ত তিনি ঢাকা বিশ্ববিদ্যালয়ের পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন।

২০১১ সালে তৎকালীন রাষ্ট্রপতি জিল্লুর রহমান তাকে ইস্ট ওয়েস্ট বিশ্ববিদ্যালয়ের ৩য় উপাচার্য হিসেবে নিয়োগ দেন। ২০১৫ সাল পর্যন্ত তিনি এ দায়িত্ব পালন করেন। এরপর এম এম শহীদুল হাসান তার স্থলাভিষিক্ত হন।

ব্যক্তিগত জীবন 
আহমেদ শফি সুলতানা রাজিয়া (বিবাহের পর সুলতানা শফি)-এর সাথে বিবাহ বন্ধনে আবদ্ধ হন। সুলতানা ঢাকা বিশ্ববিদ্যালয় থেকে স্নাতকোত্তর ও ক্যামব্রিজ থেকে পিএইচডি সম্পন্ন করে ঢাকা বিশ্ববিদ্যালয়েই অধ্যাপনা করেন। তাদের দুই মেয়ে – ফারিয়াল শফি ও রেবেকা শফি। দুজনেই যুক্তরাষ্ট্রে লেখাপড়া করছেন। রেবেকার এনডিমিয়া নামে এক পুত্র সন্তান আছে।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশী মুসলিম
বাংলাদেশী শিক্ষাবিদ
বাংলাদেশী পদার্থবিজ্ঞানী
নটর ডেম কলেজ, ঢাকার প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
কেমব্রিজ বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
২০২২ উয়েফা সুপার কাপ

২০২২ উয়েফা সুপার কাপ হচ্ছে উয়েফা দ্বারা আয়োজিত উয়েফা সুপার কাপের ৪৭তম সংস্করণ, যেটি একটি বার্ষিক ফুটবল ম্যাচ এবং এই ম্যাচে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের চ্যাম্পিয়নগণ প্রতিদ্বন্দ্বিতা করবে। এই ম্যাচটিতে ২০২১–২২ উয়েফা চ্যাম্পিয়নস লীগ এবং ২০২১–২২ উয়েফা ইউরোপা লীগের বিজয়ী দল প্রতিদ্বন্দ্বিতা করবে। এই ম্যাচটি ২০২২ সালের আগস্ট মাসে ফিনল্যান্ডের হেলসিঙ্কির অলিম্পিক স্টেডিয়ামে অনুষ্ঠিত হবে।

মাঠ
২০২০ সালের ২রা মার্চ তারিখে, নেদারল্যান্ডসের আমস্টারডামে উয়েফার কার্যনির্বাহী কমিটির এক সভায় ফিনল্যান্ডের হেলসিঙ্কির অলিম্পিক স্টেডিয়ামকে এই ম্যাচের আয়োজক হিসেবে ঘোষণা করা হয়েছে। আলবেনীয় ফুটবল অ্যাসোসিয়েশনও তিরানায় এই ম্যাচটি আয়োজনের জন্য নিলামে অংশগ্রহণ করেছিল, তবে ভোটের পূর্বেই তারা তাদের প্রার্থিতা প্রত্যাহার করে নিয়েছিল।

এই ম্যাচটি ফিনল্যান্ডে অনুষ্ঠিত উয়েফা ক্লাব প্রতিযোগিতার প্রথম ফাইনাল হবে। অলিম্পিক স্টেডিয়ামটি ইতিপূর্বে উয়েফা নারী ইউরো ২০০৯-এর ম্যাচ আয়োজন করেছে, যেখানে চারটি গ্রুপ পর্বের ম্যাচ এবং ফাইনাল অনুষ্ঠিত হয়েছিল।

ম্যাচ

বিস্তারিত

আরো দেখুন
 ২০২২ উয়েফা চ্যাম্পিয়নস লীগ ফাইনাল
 ২০২২ উয়েফা ইউরোপা লীগ ফাইনাল
 ২০২২ উয়েফা ইউরোপা কনফারেন্স লীগ ফাইনাল
 ২০২২ উয়েফা নারী চ্যাম্পিয়নস লীগ ফাইনাল

তথ্যসূত্র

বহিঃসংযোগ
  

২০২২
সুপার কাপ
উয়েফা সুপার কাপ
রিয়াল মাদ্রিদ ফুটবল ক্লাবের ম্যাচ
প্যাট্রিশিয়া হাইস্মিথ

প্যাট্রিশিয়া হাইস্মিথ (জানুয়ারী ১৯, ১৯২১; ফেব্রুয়ারি ৪, ১৯৯৫) একজন মার্কিন ঔপন্যাসিক ছিলেন। ১৯২১ সালে যুক্তরাষ্ট্রে জন্মগ্রহণকারী প্যাট্রিশিয়া মূলত পশ্চিম ইউরোপে জীবনের বেশির ভাগ সময় ব্যয় করেছিলেন। ২২টি উপন্যাস এবং প্রচুর ছোট গল্প লিখেছিলেন তিনি যদিও সবগুলো তিনি প্রকাশ করেননি। ১৯৫২ সালে দ্য প্রাইস অব সল্ট বের করেন তিনি, এই উপন্যাস ইংরেজিভাষী পাঠক-পাঠিকাদের কাছে অনেক প্রিয় হয়েছিলো এবং লেখিকা এই বই দ্বারা অনেক অর্থ আয় করতে পেরেছিলেন। ইংরেজি সাহিত্যের একজন উচ্চ পর্যায়ের লেখিকা বলে গণ্য হন এই ব্যক্তি। শিক্ষিত মার্কিন এবং ব্রিটিশদের মধ্যে এই লেখিকা বিংশ শতাব্দীর অন্যতম শ্রেষ্ঠ সাহিত্যিক হিসেবে পরিগণিত। লেখিকার বাবা জে বার্নার্ড প্ল্যাংম্যান একজন জার্মান জাতির মানুষ ছিলেন।

২০১৫ সালে হাইস্মিথের উপন্যাস দ্য প্রাইস অব সল্ট অবলম্বনে ক্যারল (চলচ্চিত্র) বের করা হয়। হাইস্মিথ ১৯৭৮ সালে বার্লিন আন্তর্জাতিক চলচ্চিত্র উৎসবের কর্তাব্যক্তি ছিলেন। ব্যক্তিগত জীবনে হাইস্মিথ অনেক ধূমপান এবং মদ্য সেবন করতেন, তার পুরুষবিদ্বেষ ছিলো।

তথ্যসূত্র

বহিঃসংযোগ
  Works by or about Patricia Highsmith  in libraries (WorldCat catalog)
 

মার্কিন ঔপন্যাসিক
১৯২১-এ জন্ম
১৯৯৫-এ মৃত্যু
মার্কিন নারী ঔপন্যাসিক
২০শ শতাব্দীর মার্কিন লেখিকা
২০শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
ছদ্মনামধারী লেখিকা
লেসবিয়ান লেখিকা
জার্মান বংশোদ্ভূত মার্কিন ব্যক্তি
২০শ শতাব্দীর ছদ্মনামধারী লেখক
মার্কিন কমিক লেখক
সুইজারল্যান্ডে ক্যান্সারে মৃত্যু
টেক্সাসের এলজিবিটিকিউ ব্যক্তি
২০২৩ উয়েফা সুপার কাপ

২০২৩ উয়েফা সুপার কাপ হচ্ছে উয়েফা দ্বারা আয়োজিত উয়েফা সুপার কাপের ৪৮তম সংস্করণ, যেটি একটি বার্ষিক ফুটবল ম্যাচ এবং এই ম্যাচে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের চ্যাম্পিয়নগণ প্রতিদ্বন্দ্বিতা করবে। এই ম্যাচটিতে ২০২২–২৩ উয়েফা চ্যাম্পিয়নস লীগ এবং ২০২২–২৩ উয়েফা ইউরোপা লীগের বিজয়ী দল প্রতিদ্বন্দ্বিতা করবে। এই ম্যাচটি ২০২২ সালের আগস্ট মাসে রাশিয়ার কাজানের একে বার্স এরিনায় অনুষ্ঠিত হবে।

মাঠ
২০২০ সালের ২রা মার্চ তারিখে, নেদারল্যান্ডসের আমস্টারডামে উয়েফার কার্যনির্বাহী কমিটির এক সভায় রাশিয়ার কাজানের একে বার্স এরিনাকে এই ম্যাচের আয়োজক হিসেবে ঘোষণা করা হয়েছে। আলবেনীয় ফুটবল অ্যাসোসিয়েশনও তিরানায় এই ম্যাচটি আয়োজনের জন্য নিলামে অংশগ্রহণ করেছিল, তবে ভোটের পূর্বেই তারা তাদের প্রার্থিতা প্রত্যাহার করে নিয়েছিল।

এই ম্যাচটি রাশিয়ায় অনুষ্ঠিত প্রথম উয়েফা সুপার কাপ এবং ২০০৯ উয়েফা নারী কাপ ফাইনালের পরে কাজান শহরে অনুষ্ঠিত উয়েফা ক্লাব প্রতিযোগিতার দ্বিতীয় ফাইনাল হবে। একে বার্স এরিনা ইতিপূর্বে ২০১৭ ফিফা কনফেডারেশন্স কাপ আয়োজন করেছিল, যেখানে তিনটি গ্রুপ পর্বের ম্যাচ এবং একটি সেমিফাইনাল অনুষ্ঠিত হয়েছে। এছাড়াও এই স্টেডিয়ামটি ২০১৮ ফিফা বিশ্বকাপের গ্রুপ পর্বের চারটি ম্যাচ, ১৬ দলের পর্বের একটি ম্যাচ এবং কোয়ার্টার-ফাইনালের একটি ম্যাচ আয়োজন করেছে।

ম্যাচ

বিস্তারিত

আরো দেখুন
 ২০২৩ উয়েফা চ্যাম্পিয়নস লীগ ফাইনাল
 ২০২৩ উয়েফা ইউরোপা লীগ ফাইনাল
 ২০২৩ উয়েফা ইউরোপা কনফারেন্স লীগ ফাইনাল
 ২০২৩ উয়েফা নারী চ্যাম্পিয়নস লীগ ফাইনাল

তথ্যসূত্র

বহিঃসংযোগ
  

২০২৩
সুপার কাপ
উয়েফা সুপার কাপ
পূর্ব নির্ধারিত ফুটবল প্রতিযোগিতা
সেভিয়া ফুটবল ক্লাবের ম্যাচ
পিটার ডি. মিচেল

পিটার ডেনিস মিচেল, এফআরএস একজন ব্রিটিশ জৈব রসায়নবিদ ছিলেন, যিনি এটিপি সংশ্লেষণের রাসায়নিক কর্মপদ্ধতি আবিষ্কার করেন।

শিক্ষা ও প্রারম্ভিক জীবন

১৯২০ সালের ২৯ সেপ্টেম্বর মিচেল সারে কাউন্টির মিচাম এলাকায় জন্মগ্রহণ করেন।  তার বাবার নাম ক্রিস্টোফার গিবস মিচেল এবং মার নাম কেট বিয়েট্রিস ডরোথি ট্যাপলিন। ক্রিস্টোফার পেশায় একজন সরকারি কর্মকর্তা ছিলেন। মিচেলের মামা  স্যার গডফ্রে ওয়ে মিচেল বিখ্যাত জর্জ উইম্প্রে স্থাপত্য কোম্পানির  চেয়ারম্যান পদে দায়িত্ব পালন করেন। মিচেল কুইনস কলেজ, ট্যান্টন ও কেমব্রিজের জেসাস কলেজে অধ্যয়ন করেন। সেখানে তিনি প্রাকৃতিক বিজ্ঞান বিষয়ে ট্রাইপস ডিগ্রি লাভ করেন। অধীত বিষয়গুলোর মধ্যে জৈব রসায়নে তিনি বিশেষজ্ঞ হয়ে ওঠেন।

১৯৪২ সালে তিনি কেমব্রিজ বিশ্ববিদ্যালয়ের গবেষক পদে নিযুক্ত হন। ১৯৫১ সালে তিনি পেনিসিলিনের কর্মপদ্ধতির উপর গবেষণা করে পিএইচডি ডিগ্রি লাভ করেন।

কর্মজীবন ও গবেষণা

১৯৫৫ সালে  এডিনবার্গ বিশ্ববিদ্যালয়ের প্রাণিবিদ্যা বিভাগের শিক্ষক মাইকেল ফ্লিন মিচেল-কে জৈব রাসায়নিক গবেষণা ইউনিট প্রতিষ্ঠার আহবান জানান। ১৯৬১ সালে তিনি এর জ্যেষ্ঠ প্রভাষক নিযুক্ত হন।  ১৯৬২ সালে মিচেল সহকারী অধ্যাপক পদে পদোন্নতি লাভ করেন।  কিন্তু তার কাজের প্রতি প্রাতিষ্ঠানিক বিরোধিতা এবং দুর্বল স্বাস্থ্যের কারণে   ১৯৬৩ খ্রিস্টাব্দে মিচেল পদত্যাগ করেন।

১৯৬৩ থেকে ১৯৬৫ সালে তিনি রিজেন্সি যুগের প্রাসাদোপম ভবন গ্লিন নিবাসের পুনঃসংস্কার তত্ত্বাবধান করেন। কর্নওয়ালের বডমিনের কাছে  কার্ডিনহামে গ্লিন নিবাস অবস্থিত ছিল। পুনঃসংস্কার করে তিনি একে গবেষণাগার হিসেবে প্রতিষ্ঠা করেন। তিনি এবং তার গবেষণা সহকর্মী জেনিফার ময়েল গ্লিন গবেষণা লিমিটেড নামে গবেষণা প্রতিষ্ঠান নির্মাণ করেন। রাসায়নিক বিক্রিয়া সংঘটন ও বিক্রিয়া ব্যবস্থা নিয়ে মিচেল ও ময়েল বিস্তারিত গবেষণা করেন।

বৈজ্ঞানিক গবেষণা

১৯৬০ এর দশকে এটিপি জৈবমুদ্রা নামে পরিচিত ছিল। তবে ধারণা করা হতো, 
এটিপি মাইটোকন্ড্রিয়ায় বিক্রিয়ক (সাবস্ট্রেট) স্তরীয় ফসফোরাইলেশন প্রক্রিয়ার মাধ্যমে সৃষ্টি হয়। মিচেলই ছিলেন সর্বপ্রথম বিজ্ঞানী, যার প্রদত্ত তত্ত্বের আলোকে অক্সিডেটিভ ফসফোরাইলেশন আলোকে এটিপি সৃষ্টির প্রক্রিয়া আবিষ্কৃত হয়।

মিচেল অনুধাবন করতে সক্ষম হন, তড়িৎরাসায়নিক বিভব পার্থক্যে আয়নের মুক্ত সঞ্চালন এটিপি তৈরির প্রয়োজনীয় শক্তি সরবরাহ করে। ১৯৬০ এর দশকে এটিপি তৈরির বিষয়ে পূর্বতন তত্ত্বগুলোর প্রয়োজনীয় সংস্কার করে তিনি এ সিদ্ধান্তে উপনীত হন। তিনি জানতেন, সকল জীবন্ত কোষেরই মেমব্রেন বিভব বা পর্দা বিভব বিদ্যমান। তাড়িতিক শক্তির মাধ্যমেই কোনো পর্দা বা মেমব্রেনে আহিত আয়নের চলাচল নিয়ন্ত্রিত হয়। কণাসমূহ উচ্চ শক্তির এলাকা থেকে নিম্ন শক্তির এলাকায় সঞ্চালিত হচ্ছে - এর আলোকে মিচেল এটিও বলেন, তাপগতীয় শক্তিও  আয়ন সঞ্চালনে ভূমিকা রাখে। এভাবেই মিচেল দেখান, এটিপি সংশ্লেষণ এবং তড়িৎ-রাসায়নিক উপাদানসমূহ পরস্পরের সাথে সম্পর্কিত। 

এটিপি সিন্থেজ নামক প্রোটিনের আবিষ্কারের ফলে মিচেলের তত্ত্ব প্রমাণিত হয়। এটি কোষপর্দায় অবস্থিত  তড়িৎরাসায়নিক উপাদানের অভ্যন্তরীণ শক্তি ব্যবহার করে এটিপি তৈরি করে।  পরবর্তীতে আন্দ্রে জাগেরদফ আবিষ্কার করেন, ক্লোরোপ্লাস্টের থাইলাকয়েড পর্দায়  পিএইচ মানের পার্থক্য এটিপি সংশ্লেষণের জন্য দায়ী।

পুরস্কার

১৯৭৮ সালে তাঁকে রসায়নে নোবেল পুরস্কারে ভূষিত করা হয়। জীবনীশক্তির স্থানান্তর প্রক্রিয়া আবিষ্কারের জন্য তিনি এ সম্মানে ভূষিত হন। ১৯৭৪ সালে তিনি রাজকীয় সমিতির ফেলো নির্বাচিত হন।

তথ্যসূত্র

১৯২০-এ জন্ম
১৯৯২-এ মৃত্যু
ইংরেজ প্রাণরসায়নবিদ
নোবেল বিজয়ী রসায়নবিদ
ব্রিটিশ নোবেল বিজয়ী
ইংরেজ নোবেল বিজয়ী
কপলি পদক বিজয়ী
এডিনবরা বিশ্ববিদ্যালয়ের শিক্ষক
রয়েল সোসাইটির সভ্য
ফ্রিৎস প্রেগ্ল

ফ্রিৎস প্রেগ্ল  (স্লোভেনীয় এছাড়াও ফ্রেডরিখ প্রেগ্ল নামেও পরিচিত; ৩ সেপ্টেম্বর ১৮৬৯ - ১৩ ডিসেম্বর ১৯৩০), একটি স্লোভেনীয় এবং অস্ট্রিয়ান  রসায়নবিদ  ছিলেন। তিনি অবশ্য  স্লোভেনীয় - জার্মান মিশ্র বংশোদ্ভূত একজন  চিকিৎসকও ছিলেন। তিনি পরিমাণগত জৈব মাইক্রোনালাইসিসে গুরুত্বপূর্ণ অবদানের জন্য ১৯২৩ সালে রসায়নে নোবেল পুরস্কার অর্জন করেছিলেন। তার এই নোবেল পুরস্কার প্রাপ্তির পেছনে অন্যতম অবদান ছিল  একটি প্রাথমিক বিশ্লেষণের জন্য দহন ট্রেন কৌশলের উন্নতকরণ।

জীবনী 

ফ্রিৎস প্রেগ্ল   মধ্যে অস্ট্রিয়া-হাঙ্গেরি তে অবস্থিত  লিউব্লিয়ানা শহরে জন্মগ্রহণ করেন। তার পিতা ছিলেন একজন স্লোভেনীয়-ভাষী পিতা এবং মাতা ছিলেন একজন  জার্মানভাষী। তিনি ১৯৩০ সালে অস্ট্রিয়ার গ্রাজে মৃত্যুবরণ করেন।

ফ্রিৎস প্রেগ্ল  গ্রাজ ইউনিভার্সিটিতে মেডিসিন নিয়ে পড়াশুনা সম্পন্ন করার পরে রসায়নবিদ হিসাবে তার কর্মজীবন শুরু করেছিলেন। দেহবিজ্ঞান এবং বিশেষত রাসায়নিক পদার্থবিজ্ঞানের উপর তার  মনোনিবেশের কারণে তিনি পরিমাণগত জৈব মাইক্রোঅ্যানালাইসিসের সীমাবদ্ধতায় ভুগছিলেন। তিনি পিত্ত অ্যাসিডের গবেষণার সময় অল্প পরিমাণে প্রাপ্ত পদার্থ প্রয়োজনীয় উপাদানসমূহ হ্রাস করে মৌলিক বিশ্লেষণের প্রক্রিয়াটি উন্নত করে তোলেন। তাঁর গবেষণার শেষদিকে, তিনি বিশ্লেষণ প্রক্রিয়াটির জন্য প্রয়োজনীয় পদার্থের ন্যূনতম পরিমাণকে ৫০ এর উৎপাদক দ্বারা হ্রাস করেছিলেন। তিনি রসায়নবিদদের তার প্রাথমিক বিশ্লেষণ পদ্ধতি শিখতে আমন্ত্রণ জানিয়েছিলেন, যাতে করে এই পদ্ধতিটি শীঘ্রই ব্যাপকভাবে গৃহীত হয়।

স্মৃতিচারণ 
১৯৫০ সালে, গ্রাজ বিশ্ববিদ্যালয়ের যে বিভাগটি ফ্রিৎস প্রেগ্ল কাজ করেছিলেন সে বিভাগটি  নামকরণ করা হয়েছিল ইনস্টিটিউট অফ মেডিকেল কেমিস্ট্রি এবং প্রেগল পরীক্ষাগার হিসেবে। গ্রাজ, ইনসবার্ক, ভিয়েনা এবং ক্লেজেনফুর্টের স্ট্রিটগুলির নামকরণ করা হয়েছিল তাঁরই নামানুসারে। স্লোভেনিয়ায়,  গবেষণা  কার্য  এবং অসামান্য ডক্টরেটের জন্য ন্যাশনাল ইনস্টিটিউট অফ কেমিস্ট্রি কর্তৃক ২০০৭ সাল থেকে প্রতিবছরই প্রেগ্ল পুরস্কার প্রদান করা হয়ে আসছে। স্লোভেনীয় ছাত্রদের প্রেগ্ল স্বীকৃতি পুরস্কার প্রদান করা হয়, যেখানে মাধ্যমিক বিদ্যালয়ের শিক্ষার্থীদের রসায়নের জাতীয় প্রতিযোগিতায় দুর্দান্ত ফলাফলের জন্য প্রেগ্ল সম্মাননা প্রদান করা হয়ে থাকে। লুজবলজানার একটি বর্গক্ষেত্রের নাম প্রেগলের নামানুসারে নামকরণ করা হয়েছে।  প্রেগ্লের হাতে থাকা তহবিল থেকে অস্ট্রিয়ান একাডেমি অফ সায়েন্সেসের রসায়নে ১৯৩১ সাল থেকে  ফ্রিৎস প্রেগ্ল পুরস্কার প্রতি বছর দেওয়া হয়।

তথ্যসূত্র

আরও পড়ুন

বহিঃসংযোগ 
 ১৯৩৩ সালের ১১ ই ডিসেম্বর নোবেল বক্তৃতা সহ নোবেলপ্রা্ইজ ডট কমে ফ্রিৎস প্রেগ্ল

১৯৩০-এ মৃত্যু
১৮৬৯-এ জন্ম
অস্ট্রীয় নোবেল বিজয়ী
নোবেল বিজয়ী রসায়নবিদ
অস্ট্রীয় রসায়নবিদ
উৎসবিহীন তথ্যসহ সকল নিবন্ধ
হান্স ফিশার

হ্যানস ফিশার (২ জুলাই ১৮৮১  – ৩১ মার্চ ১৯৪৫) ছিলেন একজন জার্মান জৈব রসায়নবিদ। তিনি ১৯৩০ সালে রসায়নের নোবেল পুরস্কার পেয়েছিলেন। হেমিন এবং ক্লোরোফিল গঠন এবং বিশেষত হেমিন সংশ্লেষণের জন্য তাঁর গবেষণার জন্য তিনি বিখ্যাত।

জীবনী

প্রাথমিক জীবন 
ফিশারের জন্ম বর্তমানে ফ্র্যাঙ্কফুর্টের জেলা শহর, হ্যাচস্টে মেইনে। তার  অভিভাবক ছোলেন ডাঃ ইউজিন ফিসার যিনি উইসবাডেন-এর কেল এন্ড কোম্পানি এর পরিচালক ছিলেন এবং কারিগরী উচ্চ বিদ্যালয়, স্টুটগার্ট, এবং আন্না হেরদেগেন এর প্রইভেটডজেন্ট  ছিলেন।  তিনি স্টুটগার্টের একটি প্রাথমিক বিদ্যালয়ে এবং পরে ১৮৯৯ সালে ম্যাট্রিক পাস করে উইসবাডেনের "হিউম্যানিস্টিস জিমনেসিয়াম"-এ যান। তিনি প্রথমে লসান বিশ্ববিদ্যালয়ে এবং তারপরে মারবার্গে রসায়ন এবং ভেষজবিদ্যায় অধ্যয়ন করেন। তিনি ১৯০৪ সালে স্নাতক, এবং ১৯০৮ সালে তিনি তার ডক্টর অব মেডিসিন-এর জন্য যোগ্যতা অর্জন করেছিলেন ।

কর্মজীবন 
তিনি সর্বপ্রথমে মিউনিখের একটি মেডিকেল ক্লিনিকে এবং তারপরে এমিল ফিশারের অধীনে প্রথম বার্লিন কেমিক্যাল ইনস্টিটিউটে  কর্ম পরিচালনা করেছিলেন। তারপর তিনি ১৯১১ সালে মিউনিখে ফিরে আসেন এবং এক বছর পরে অভ্যন্তরীণ মেডিসিনের প্রভাষক হিসাবে যোগ্যতা অর্জন করেন। ১৯১৩ সালে তিনি মিউনিখের ফিজিওলজিকাল ইনস্টিটিউটে শারীরবৃত্তির প্রভাষক হয়েছিলেন। ১৯১৬  সালে তিনি ইন্সব্রুক বিশ্ববিদ্যালয় মেডিকেল কেমিস্ট্রি বিভাগের অধ্যাপক হন এবং সেখান থেকে তিনি ১৯১৮ সালে ভিয়েনা বিশ্ববিদ্যালয়ে যান। ১৯২১ সাল থেকে মৃত্যুর আগ পর্যন্ত তিনি মিউনিখের টেকনিক্যাল বিশ্ববিদ্যালয়ে জৈব রসায়ন বিভাগের অধ্যাপক পদে অধিষ্ঠিত ছিলেন।

ফিশারের বৈজ্ঞানিক কাজ বেশিরভাগ ক্ষেত্রেই রক্ত, পিত্ত এবং পাতায় ক্লোরোফিলের রঞ্জকসমূহের তদন্তের সাথে পাশাপাশি পাইর্রোলের রসায়নের সাথে সম্পর্কিত ছিল যা থেকে এই রঞ্জকগুলি উৎপন্ন হয়েছিল। বিশেষ করে তাঁর বিলিরুবিন এবং হেইমিন সংশ্লেষণ ছিল বেশ গুরুত্বপূর্ণ। তিনি এই কাজের জন্য অনেক সম্মানিত হয়েছিলেন এবং ১৯৩০ সালে নোবেল পুরস্কার পেয়েছিলেন। ১৯৭৬ সালে তাঁর (এবং হারমান এমিল ফিশার ) নামে লুনার ক্রেটার  ফিশারের নামকরণ করা হয়েছিল।

ব্যক্তিগত জীবন 
ফিশার ১৯৩৫ সালে উইল্ট্রুড হাউফ এর সাথে বিবাহ বন্ধনে আবদ্ধ হয়েছিলেন। দ্বিতীয় বিশ্বযুদ্ধের শেষ দিনগুলিতে তার ইনস্টিটিউট ধ্বংস এবং তার কাজ ধ্বংসের কারণে হতাশ হয়ে তিনি মিউনিখে আত্মহত্যা করেছিলেন ।

সম্মাননা 

 বিজ্ঞান একাডেমির ফেলো লিওপল্ডিনা (১৯১৯)
 প্রিভি কাউন্সিলর (১৯২৫)
 লাইবিগ স্মৃতি পদক (১৯২৯)
 রসায়নের জন্য নোবেল পুরস্কার (১৯৩০)
 অনারারি ডক্টরেট, হার্ভার্ড বিশ্ববিদ্যালয় (১৯36)
 রয়্যাল সোসাইটির লন্ডনের ডেভি মেডেল (১৯৩৭)

সাহিত্য 

 Heinrich Wieland (1950), "হান্স ফিসার আতর Hönigschmid Zum Gedächtniss und", Angewandte Chemie 1-4:, 62 (1) ডোই : 10,1002 / ange.19500620
 102 ।

তথ্যসূত্র

বহিঃসংযোগ 

 Newspaper clippings about Hans Fischer in the 20th Century Press Archives of the ZBW 
 Hans Fischer on Nobelprize.org  including the Nobel Lecture, December 11, 1930 On Haemin and the Relationships between Haemin and Chlorophyll

১৮৮১-এ জন্ম
১৯৪৫-এ মৃত্যু
জার্মান রসায়নবিদ
জার্মান জৈব রসায়নবিদ
নোবেল বিজয়ী রসায়নবিদ
জার্মান নোবেল বিজয়ী
আত্মহননকারী বিজ্ঞানী
১৯৪৫-এ আত্মহত্যা
মারবুর্গ বিশ্ববিদ্যালয়ের প্রাক্তন শিক্ষার্থী
২০শ শতাব্দীর জার্মান রসায়নবিদ
হাসান রেজা খান

হাসান রেজা খান (উর্দু: حسن رضا خان, জন্ম: ৪ রবিউল আউয়াল ১২৭৬ হিজরি বা ১ অক্টোবর ১৮৫৯ সাল - ২২ রমজান ১৩২৬ হিজরি বা ১৮ অক্টোবর ১৯০৮) কাদেরী বরকতী বেরলভী ছিলেন ইসলামের একজন সুপরিচিত ধর্মীয় বিদ্বান এবং কবি। তিনি ছিলেন ইমাম আহমদ রেজা খান কাদেরী বেরলভীর ছোট ভাই। তাঁর খ্যাতির অন্যতম কারণ হল না'তের উপর তাঁর রচিত লেখা "জাউক-এ-না'ত",  শাহেনশাহে সোখান তাঁর অন্যতম উপাধি।

জন্ম
মোহাম্মদ হাসান রেজা খান ১২৭৬ হিজরির ৪ রবিউল আউয়াল, ১ অক্টোবর ১৮৫৯ সালে ভারতের উত্তর প্রদেশের বেরেলী শরীফের সওদাগরা মহল্লায় জন্মগ্রহণ করেন। তার পিতার নাম হযরত নকী আলী খান।

শিক্ষা এবং আনুগত্য (বায়াত) 
তিনি তাঁর পিতা এবং বড় ভাই থেকে পড়াশোনা করেছিলেন। তিনি হযরত কুতুবুল এরশাদ,  সিরাজ-উল-আউলিয়া সৈয়দ আবুল হাসান হোসাইন আহমদ নূরী কাদরী বরকতীর কাছে আনুগত্যের (বায়াত) অঙ্গীকার করেন এবং খেলাফতের সনদ অর্জন করেন। নাত আবৃত্তিতে তাঁর শিক্ষক মাওলানা আহমদ রেজা খান।

বই
তার বিখ্যাত কয়েকটি বই: 
 জাউক-এ-না'ত 
 আয়না-এ-কিয়ামত 
 দ্বীন এ হাসান দার হাকিকত এ ইসলাম 
 বেসাল এ বখশিশ দার যিকরে কারামাত এ গাউসে আজম 
 নিগারিস্তান এ লাতাফাত দার যিকরে মিলাদ শরীফ
 বে মওকা ফরিয়াদ কা জাওয়াব দার মাসলে কোরবানি

তার উল্লেখযোগ্য না'তসমূহ
 এ্যায় দ্বীন এ হক কে রেহবার তুম পার সালাম হার দম
 বাগে জান্নাত মে নিরালি চামান আরাই হ্যায়
 বয়ান হো কিস জুবান সে মর্তবা সিদ্দিক-এ-আকবর কা (মানকাবাত)
 আজব রাঙ পার হ্যায় বাহারে মদিনা
 তুমহারা নাম মুসিবত মে জব লিয়া হোগা

মৃত্যু
তিনি জ্বরে ভুগছিলেন, তাই তিনি ২২ রমজান ১৩২৬ হিজরি ১৮ অক্টোবর ১৯০৮ সালে ৫০ বছর ছয় মাস বয়সে মৃত্যুবরণ করেন। আ'লা হযরত ইমাম আহমদ রেজা খান বেরলভী তার নামাজে জানাযার ইমামতি করেন। তাকে বেরেলি শরীফে তার মায়ের পাশে সমাহিত করা হয়।

সন্তান
হাসান রেজা খানের তিন ছেলে:
 মাওলানা হাকিম হোসাইন রেজা খান
 মুফতি হাসনাইন রেজা খান 
 মাওলানা ফারুক রেজা খান

তথ্যসূত্র

১৮৫৯-এ জন্ম
১৯০৮-এ মৃত্যু
ভারতীয় কবি
মুসলিম কবি
আহমদ রেজা খানের পরিবার
বেরলভী
বেরলভী ব্যক্তি
উত্তরপ্রদেশের কবি
আহমদ রেজা খান বেরলভী
ভারতীয় সুফি
সুন্নি ইমাম
হানাফি ফিকহ পণ্ডিত
হানাফী ব্যক্তি
মাতুরিদি ব্যক্তি
ভারতীয় সুন্নি মুসলিম পণ্ডিত
ভারতীয় পুরুষ কবি
মুসলিম সংস্কারক
বেরেলির ব্যক্তি
বেরেলি জেলার ব্যক্তি
১৯শ শতাব্দীর ভারতীয় কবি
২০শ শতাব্দীর ভারতীয় কবি
২০শ শতাব্দীর ইসলামের মুসলিম পণ্ডিত
ভারতীয় সুন্নি মুসলিম
পশতুন বংশোদ্ভূত ভারতীয় ব্যক্তি
লেখপোখরা

লেখপোখরা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৭৪৯ জন এবং খানার সংখ্যা ছিল ৪৮১ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
নিগালচুলা

নিগালচুলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৪৪৩ জন এবং খানার সংখ্যা ছিল ৪১৮ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
লক্ষ্মীপুর, সল্যান

লক্ষ্মীপুর পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৬৭৮ জন এবং খানার সংখ্যা ছিল ৬৪৮ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
মাঝখণ্ড, সল্যান

মাঝখণ্ড পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪৮০ জন এবং খানার সংখ্যা ছিল ৬৪৮ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
মর্মপরিকাডা

মর্মপরিকাডা পশ্চিম-মধ্য নেপালের রাপ্তী অঞ্চল সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৫৩০ জন এবং খানার সংখ্যা ছিল ৫৯৭ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
ওয়াশ বোতল

ওয়াশ বোতল হচ্ছে অগ্রভাগ সূচালো মোচড়ানো একধরনের বোতল, যা দিয়ে পরীক্ষাগারে টেস্টটিউবের মতো কাঁচের জিনিসপত্র ধুয়ে পরিষ্কার করা হয়।

ওয়াশ বোতলের মাথাটা সরু, তাই যখন হাত দিয়ে চাপ দেয়া হয়,ভেতরের তরলের উপর যথেষ্ট চাপের উদ্ভব ঘটে এবং এর সরু অংশ দিয়ে বের হয়ে আসে। সরু অংশ দিয়ে বের হয়ে আসার ফলে এর মুখের অগ্রভাগে প্রদত্ত চাপের থেকে বেশি চাপের তরল বের হতে পারে।

উপকরণ 
বেশিরভাগ ওয়াশ বোতল পলিইথিলিন নামক উপাদান দিয়ে তৈরী। এটি হচ্ছে নমনীয় দ্রাবক-প্রতিরোধী পেট্রোলিয়াম-ভিত্তিক প্লাস্টিক। বেশিরভাগ বোতলগুলির ভেতর একটি টিউব থাকে,যার ফলে এর তরল বেরিয়ে আসতে সুবিধা পায়। উপযুক্ত ঢাকনা ব্যবহার করে এর মুখটি আটকানো থাকে। ফলে বাইরের অংশের সাথে এর ভেতরের কোনো পদার্থের কোনোরূপ ক্রিয়া প্রতিক্রিয়া ঘটে না।

ওয়াশ বোতলগুলিতে প্রচুর পরিমাণে ল্যাবরেটরির দ্রাবক এবং রিএজেন্ট দ্বারা পূর্ণ করা থাকে,যা দিয়ে বিভিন্ন পরীক্ষা করা যায়। এর মধ্যে রয়েছে ডিওনাইজড ওয়াটার, ডিটারজেন্ট সলিউশন এবং অ্যাসিটোন, আইসোপ্রোপানল বা ইথানল জাতীয় দ্রাবকগুলো।
জৈবিক পরীক্ষাগারে অযাচিত বস্তু বা ভাইরাস থেকে পরিত্রাণের জন্য সোডিয়াম হাইপোক্লোরাইট দ্রবণটি ওয়াশ বোতলে রাখা হয়।

ওয়াশ বোতলের উপর কালার কোড 
ওয়াশ বোতলগুলোর ভেতরের দ্রবণ শনাক্ত করতে কালার কোড এবং কিছু চিহ্নর একটি ধারাবাহিক সেট রয়েছে। এরফলে ভুল হবার সম্ভাবনা কমে আসে। কেননা সামান্যতম ভুল রিএজেন্ট যোগ করা হলে বিক্রিয়া অন্য আসবে,এবং দুর্ঘটনা ঘটবার সুযোগ বেড়ে যায়। আমাদের পরীক্ষাগারে সাধারণত লাল রঙ অ্যাসিটোনের জন্য, সাদা ইথানল বা সোডিয়াম হাইপোক্লোরাইটের জন্য, মিথেনলের জন্য সবুজ, আইসোপ্রোপনোলের জন্য হলুদ এবং ডিস্টিলড পানির জন্য নীল রঙ ব্যবহৃত হয় ।

সুরক্ষা 
সম্ভাব্য বিপদ শনাক্ত করতে বিভিন্ন সুরক্ষা সতর্কতা লেবেল এর গায়ে ব্যবহৃত হয়। ইথানল বা মিথেনলের মতো উচ্চচাপযুক্ত রিএজেন্ট যখন ব্যবহৃত হয়, চাপ দূর করতে ক্যাপের মাঝে ছোট ছিদ্র রাখা হয় এবং যার ফলে দরকার ছাড়া এর মুখ দিয়ে পদার্থ বেরিয়ে আসতে পারে না। এর ফলে অনাকাঙ্ক্ষিত দুর্ঘটনা এড়ানো যায়।

উপকারিতা 
ওয়াশ বোতলের ব্যবহার গবেষকদের ব্যবহৃত তরলটির সঠিক পরিমাণ নিয়ন্ত্রণ এবং পরিমাপ করতে সহায়তা করে। তদুপরি, অযাচিত পদার্থ বা কণা ওয়াশ বোতলগুলির মধ্য দিয়ে যেতে পারে না।  বিকার এবং সিলিন্ডার ব্যবহারের চেয়ে ওয়াশ বোতলগুলির ব্যবহার বেশি সুবিধাজনক ।

ওয়াশ বোতল রাখার স্থান 

ওয়াশ বোতলগুলি সাধারণত পরীক্ষাগারের তাকে সুরক্ষিতভাবে রাখা হয় যাতে সেগুলি সহজেই রাখা যায় এবং যাতে অন্যান্য পরীক্ষার সময় বিঘ্ন না ঘটায়। এই জাতীয় সংযুক্তিতে দুটি রিং ক্ল্যাম্প ব্যবহার করে হয়, যা একই আকারের একটি জালির রডের সাথে যুক্ত থাকে।

প্রকারভেদ 

বিভিন্ন ধরনের ওয়াশ বোতল বিভিন্ন ধরনের পদার্থ রাখার জন্য উপযুক্ত। উদাহরণস্বরূপ, ব্রোমাইড এবং পানির মতো আলাদা দশার তরলের সাথে গ্যাস প্রবাহের মতো জন্য সর্পিল গ্যাস-লিফ্ট ওয়াশ বোতল উপযুক্ত।  আবার একটি সাধারণ ওয়াশ বোতল ব্যবহার করে তরলের পরিমাণ জানা যায়।  শক্তিশালী দ্রাবক এবং ধ্বংসাত্মক পদার্থের জন্য নলজিন টেফলন এফপি র ওয়াশ বোতল ব্যবহার করা যায় যা বিশেষ ধরনের প্লাস্টিক দিয়ে তৈরী করা হয়।

গ্যালারী

তথ্যসূত্র 

বোতল
পরীক্ষাগারের কাচপাত্র
মার্কে, নেপাল

মার্কে পশ্চিম-মধ্য নেপালের রাপ্তী অঞ্চল সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪১৮৯ জন এবং খানার সংখ্যা ছিল ৭৭০ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
জর্জ গ্যাম্বল

জর্জ ফ্রেডেরিক গ্যাম্বল (২৪ অক্টোবর ১৮৭৭ - ২৭ জুলাই ১৯৪৯) ছিলেন একজন ইংরেজ প্রথম শ্রেণীর ক্রিকেটার। যিনি ১৯০০-০৬ পর্যন্ত সক্রিয় ছিলেন এবং সারে কাউন্টি ক্রিকেট ক্লাবের হয়ে খেলেছেন। এই ক্রিকেটারের জন্ম ও মৃত্যু লেস্টারেই।

তথ্যসূত্র 

১৯৪৯-এ মৃত্যু
১৮৭৭-এ জন্ম
ইংরেজ ক্রিকেটার
লন্ডন কাউন্টির ক্রিকেটার
সারের ক্রিকেটার
টেস্টটিউব

টেস্টটিউব সচরাচর নমুনা টিউব হিসাবেও পরিচিত। এর উপরের অংশ খোলা এবং নিচের অংশ বন্ধ অবস্থায় থাকে। পরীক্ষাগারের কাঁচের টুকরা বা প্লাস্টিক দিয়েই এটি তৈরী করা যায়। টেস্ট টিউব এর দৈর্ঘ্য মানুষের আঙ্গুলের সমান বা দরকার ভেদে এর চেয়ে বড় ছোট হতে পারে।

টেস্টটিউবগুলো সাধারণত বিশেষ-উদ্দেশ্যের তাকগুলোতে সারি করে সাজানো থাকে।

প্রকার এবং ব্যবহার

রসায়ন
রাসায়নিক কাজের জন্য টেস্টটিউবগুলি সাধারণত গ্লাস দিয়ে তৈরি করা হয়, যা তাপ প্রতিরোধী হয়ে থাকে। যেসকল টিউব সম্প্রসারণ-প্রতিরোধী কাঁচের তৈরী তার বেশিরভাগই বোরোসিলিকেট গ্লাস বা ফিউজড কোয়ার্টজ দিয়ে বানানো। যেগুলো কয়েকশ ডিগ্রি সেলসিয়াস পর্যন্ত উচ্চ তাপমাত্রা সহ্য করতে পারে । 
টেস্টটিউবগুলি দৈর্ঘ্য এবং প্রস্থে বিভিন্ন রকমের পাওয়া যায়, সাধারণত ১০ থেকে ২০ মিমি প্রশস্ত এবং ৫০ থেকে ২০০ মিমি দীর্ঘ।

জীববিজ্ঞান
কালচার টিউবগুলি জীববিজ্ঞান এবং এ সম্পর্কিত জায়গায় বস্তু , ব্যাকটিরিয়া , চারা , গাছের কাটা অংশসহ ইত্যাদির জন্য ব্যবহৃত হয় ।

জীববিজ্ঞানের কালচার টিউবগুলি সাধারণত ইনজেকশন আকৃতিরপরিষ্কার প্লাস্টিকের (যেমন পলিস্টায়ারিন বা পলিপ্রোপিলিন ) দিয়ে তৈরি করা হয়  এবং প্রায়শই ব্যবহারের পরে ফেলে দেওয়া হয়। মাথায় স্ক্রুক্যাপযুক্ত প্লাস্টিক টেস্টটিউবগুলিকে প্রায়শই "ফ্যালকন টিউবস" বলা হয় যা বেকটন ডিকিনসন দ্বারা নির্মিত ।

তথ্যসূত্র

রসায়ন
টিউব
পাত্র
শফিকুল ইসলাম (সিরাজগঞ্জের রাজনীতিবিদ)

শফিকুল ইসলাম বাংলাদেশের সিরাজগঞ্জ জেলার রাজনীতিবিদ যিনি সিরাজগঞ্জ-১ আসনের সংসদ সদস্য ছিলেন।

প্রাথমিক জীবন 
শফিকুল ইসলাম সিরাজগঞ্জ জেলায় জন্মগ্রহণ করেন।

রাজনৈতিক জীবন 
শফিকুল ইসলাম ১৯৮৮ সালের চতুর্থ জাতীয় সংসদ নির্বাচনে স্বতন্ত্র  প্রার্থী হিসেবে সিরাজগঞ্জ-১ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সিরাজগঞ্জ জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
সিরাজগঞ্জ জেলার ব্যক্তি
আবদুল হামিদ তালুকদার

আবদুল হামিদ তালুকদার বাংলাদেশের সিরাজগঞ্জ জেলার রাজনীতিবিদ ও আইনজীবী যিনি সিরাজগঞ্জ-৪ আসনের সংসদ সদস্য ছিলেন।

প্রাথমিক জীবন 
আবদুল হামিদ তালুকদার সিরাজগঞ্জ জেলায় জন্মগ্রহণ করেন।

রাজনৈতিক জীবন 
আবদুল হামিদ তালুকদার সিরাজগঞ্জ জজ কোর্টের আইনজীবী। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৪ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সিরাজগঞ্জ জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
সিরাজগঞ্জ জেলার আইনজীবী
সিরাজগঞ্জ জেলার ব্যক্তি